રાજ્યનાં મહત્વનાં મંદિરો એવા અંબાજી, શામળાજી અને સોમનાથ મંદિરને બોમ્બથી ઉડાવી દેવાના ધમકીભર્યા પત્રો મળતાં પોલીસ દોડતી થઈ ગઈ હતી. પોલીસે તમામ જગ્યાએ ચેકિંગ હાથ ધર્યું હતું અને મંદિરમાંથી કોઈ વાંધાજનક વસ્તુ મળી અાવી નહોતી. પોલીસ તપાસમાં સોમનાથ મંદિરને મોકલવામાં અાવેલો પત્ર વડોદરાથી પોસ્ટ થયો હોવાનું બહાર અાવતાં ધમકીભર્યા પત્રો મોકલવામાં વડોદરા શહેર ફરી ચર્ચામાં અાવી ગયું છે.